
...O marturie zguduitoare scrisa cu talent si daruire sufleteasca de un 
compatriot de dincolo de Prut; o carte care se citeste pe nerasuflate si pe care o 
recomand tuturor; o marturie-document care ar trebui studiata in toate scolile 
din tara! 

Mult timp am crezut ca etalonul suferintei il gasim in inchisorile comuniste. 
Cand au aparut insa marturiile celor care au supravietit deportarilor in Siberia m- 
am cutremurat descoperind soarta infioratoare la care au fost supusi fratii nostri 
Basarabeni si Bucovineni. Acum, citind cartea lui lon lovcev, imi dau seama ca noi 
romanii am avut o soarta de martiri. Toti am fost rastigniti pe crucea lui lisus. 
Multi isi continua si azi martiriul. E cazul confratilor din Transnistria. 

Noi Romanii supravietuim de doua mii de ani in pofida navalirilor care au 
trecut peste pamantul tarii. De-a lungul istoriei, Rusii au vrut sa ne desfiinteze si 
ca tara si ca neam. Si nu au fost singurii. In cartea In Umbra Europei, Robert 
Kaplan afirma, ca de altfel si alti scriitori, ca insasi existenta noastra reprezinta un 
miracol. Am supravietuit, dar asa cum am scris in cartea Romanii si Romania, nu 
este suficient. Trebue sa invingem. Fratele lovcev ne arata ca putem invinge. O 
dovedeste liceul romanesc Lucian Blaga din Tiraspol. 

lon lovcev s-a nascut in perioada sovietica intr-un sat din Basarabia. Tatal 
sau, desi de origine etnica bulgara, invata la o scoala romaneasca si devine mare 
admirator al Romaniei. Mama sa are radacini adanci romanesti. Amandoi sunt 
basarabeni. De la tatal sau autorul a invatat sa fie integru. De la mama sa a primit 
cei sapte ani de acasa pe care i-a purtat cu cinste toata viata. lon creste in satul 
natal cu limba materna romana, dar la scoala e obligat sa foloseasca alfabetul 
cirilic si sa se declare moldovean. Studiile superioare le face la Tiraspol, oras 
comunist si rusificat. La universitate se specializeaza in fizica si matematica si 
ajunge profesor de scoala si ulterior director de liceu. In acea prioada incepe si 
lupta pentru identitate. 

Pe fundalul luptei pentru identitate lingvistica si etnica, autorul ne prezinta 
o fresca sociala a vietii din anii tarzii ai Ununii Sovietice cand oamenii nu mai erau 
arestati in mod automat, dar zbuciumul de zi cu zi pentru supravietuire era acerb. 
Ca student, lon pleaca in fiecare vacanta sa munceasca fie in Kazakstan, fie in 


Siberia or in Muntii Altai, unde descopera lumi diferite si cumva paralele celei 
oficiale. Conditiile sunt foarte grele, dar pentru a se intretine a trebuit sa 
munceasca. Despre Siberia, unde intalneste si deportati din Basarabia, el scrie: 
“Am traversat Siberia, am vazut cum traiesc localnicii si am inteles ca Moldova 
este un loc rupt din rai.” (p. 60). Poate asa se explica dece Rusii tin cu dintii de 
Basarabia. 

Dezmembrarea Uniunii Sovietice si independenta Moldovei le aduce noi 
sperante basarabenilor si dorinta reunificarii cu tara. Am trait personal acele 
momente pentru ca in 1989 ma aflam la Chisinau ca reporter al Vocii Americii si 
pentru ca ulterior am revenit de mai multe ori in Basarabia si am fost in vizita si 
laTiraspol. Evolutia fireasca pro-romana a evenimentelor a fost insa blocata. Si 
totusi, Chisinaul a adoptat alfabetul latin si a militat pentru limba romana. Pe de 
alta parte insa, la instigatia Moscovei, autoritatile din Tiraspol au declarat 
independenta zisei republici nistrene si au declansat un efort perfid de rusificare a 
romanilor moldoveni. 

Rusii sunt ingroziti de ideia ca moldovenii sunt romani. Autoritatile din 
Tiraspol resping cu indracire adoptarea grafiei latine in scolile romanesti din 
Transnistria. Ele cer imperativ ca limba sa fie scrisa in grafie cirilica si sa fie numita 
‘moldoveneasca’. Si aici incepe tragedia de peste 30 de ani descrisa de lon lovcev 
care lupta pentru mentinerea romanismului... Dumnezeule mare, cata ipocrizie! 
Dece se tem Rusii? Ce fel de oameni sunt ei? 

La scurt timp dupa proclamarea independentei Nistrene, Moscova trimite la 
Tiraspol cazaci sovini si inraiti, infractori eliberati din puscarii si diversi indivizi 
dubiosi. Imbracati in uniforme de camuflaj acestia patruleaza inarmati pe strazi si 
intimideaza populatia. In acelasi scop de intimidare a populatiei moldo-romane, 
autoritatile de la Tiraspol au inarmat si elementele criminale locale. (p. 81) In 
consecinta, Transnistria ramane suspendata intre un trecut Marxist, o Rusie 
expansionista, o Moldova neputincioasa si ambigua, si o Romanie distanta, care 
ea insasi se zbate sa iasa de sub controlul fostei securitati. 

Metodele de intimidare ale KGB-ului din Tiraspol sunt draconice si variaza 
de la amenintari pana la asasinate. In luna mai 1992, Alexei Conovalev, vice- 
primar al satului Caragas, indrazneste sa inalte tricolorul romanesc pe cladirea 
primariei. La scurt timp dupa aceasta Alexei dispare si deabea in octombrie i se 
gaseste cadavrul aruncat intr-o fantana abandonata. In paralel, scolile romanesti 
sunt continuu amenintate si timorate. La scoala din Grigoriopol, de exemplu, un 


cazac in uniforma militara intra intr-o clasa si impusca rand pe rand toate cele 26 
de litere ale alfabetului latin afisate pe un perete. 

Autoritatile din Tiraspol au facut orice, sustine lovcev, “pentru a trezi ura 
impotriva a tot ce este romanesc si impotriva populatiei din dreapta Nistrului.” (p. 
93) Cu un profund simt misionar, lon lovcev nu se lasa insa intimidat si isi continua 
munca de educator. Si face acest lucru timp de 30 de ani, fara compromisuri si 
fara sa renunte la limba materna si la programa analitica romaneasca a scolii. lata 
ce scrie el la pagina 97. ” Limba romana imi este leagan deoarece am primit 
aceasta dragoste de limba de la parintii mei, de la mama si tatal meu care au 
invatat in perioada interbelica in scoala romaneasca.” Apoi, continua el... “Cand 
dupa 1989 am trecut pentru prima data Prutul, in pofida propagandei oficiale, am 
inteles ca suntem acelasi popor, acelasi neam, ca vorbim aceiasi limba.” 

Propaganda oficiala promovata de Moscova a sucit totusi mintile multor 
locuitori din Transnistria. Numerosi rusi din zona au profitat de ea, desi nu toti au 
fost adepti ai politicii separatiste. In acelasi timp, unii romani basarabeni au trecut 
de partea inamicului si s-au purtat caineste cu proprii lor frati. Autorul ne ofera 
nominal asemenea exemple. In ce priveste soarta romanului de neclintit lon 
Iovcev, citez dintr-o scrisoare pe care mi-a trimis-o recent: “Am fost amenintat cu 
moartea la telefon, chemat pe la procuratura separatistă, pe la tribunale, am fost 
scos din casă, băgat într-o mașină si amenințat cu moartea bagandu-mi o grenadă 
la piept... Numai Dumnezeu ştie cum am fost salvat. ” 

In ce priveste scoala pe care a condus-o, in decursul anilor aceasta a fost 
devastată de doua ori. lata ce scrie autorul: “Prima devastare a avut loc în luna 
octombrie 1994, iar a doua, cea mai sălbatică, a fost organizată şi îndeplinită la 
15 iulie 2004.” ...Vandalii au spart usile, au devastat mobilierul, au avariat 
instalatiile electrice si tevile de apa, au confiscat ahiva, au ars cartile in limba 
romana, au spart ferestrele... Aceiasi vandali au smuls icoanele de pe pereti 
impreuna cu portretele marilor nostri clasici Eminescu si Creanga... “Doamne!” Se 
intreaba autorul, “dece atata rautate in lumea asta?” (p. 165) 

lon lovcev, impreuna cu profesorii, parintii si elevii scolii, obtin totusi 
ajutorul fratilor din Moldova si Romania si refac liceul care isi reia misiunea. Apoi, 
in 2007 are loc ceremonia de decernare a diplomelor de bacalaureat a primei 
promotii a liceului Lucian Blaga din Tiraspol. Absolventii se prezinta la ceremonie 
cu fruntea sus, dar nu vor uita nici odata prin ce au trecut pentru a-si mentine 
dreptul de a fi romani si eventual de a se reuni cu tara, asa cum s-a facut in 1918. 


In aceasta ideie, lovcev marturiseste ca a sperat ca unirea se va repeta in 2018, 
dar nu a fost sa fie. “Unirea nu s-a implinit inca,” scrie el la pagina 233 adaugand, 
“Nimeni nu va putea intoarce roata timpului si mersul istoriei. Numaratoarea 
inversa a inceput...” Personal, as vrea ca acest crez sa rasune puternic in special in 
parlamentul de la Bucuresti. Reintregirea Romaniei se va implini! 

Intre timp, liceul romanesc Lucian Blaga a dobadit respectul multor oameni 
cumpatati si cu bun simt de alte nationalitati din Tiraspol. Un medic de etnie rusa 
vine sa-si inscrie fiul la liceul Blaga. O tinara mama de origine bulgara si cu sot 
ucrainian doreste si ea sa-si inscrie copilul la acelasi liceu... Cand ai demnitate si 
esti integru te respecta si inamicii! 

Trecand prin numeroase incercari, autorul e framantat de multe ganduri 
filozofice, dar si practice. El scrie ca “regimul de la Tiraspol vrea ca romanii din 
stanga Nistrului sa isi uite radacinile, sa uite de unde provin, cine le sunt stramosii 
„.. SA distruga cuvantul romanesc.” Dar, adauga el,” La inceput a fost Cuvantul si 
cuvantul este insusi Dumnezeu. Nu se poate distruge o limba cu Kaleshnicovul... 
deoarece cuvantul nu este material, cuvantul e sfant, e spirit, e suflet, iar sufletul 
este nemuritor.“ (p. 250). Si tot autorul continua pe un ton realist, dar plin de 
speranta: “Nu e totul perfect in Romania, e rau si la Chisinau, dar in Tiraspol, in 
regiunea trasnsnistreana, e iadul pe pamant...” (p. 240). In semn de recunostinta, 
prietenul sau ardelean, poetul lon Alexandru, ii spune cu lacrimi in ochi “Voi 
sunteti martirii neamului.” Aceste cuvinte, marturiseste fratele lon, “m-au 
incurajat si m-au intarit.” 

L-am cunoscut si eu pe regretatul poet. De altfel am avut deosebita 
satisfactie sa gasesc printre sustinatorii lui lovcev si alte personalitati din Chisinau 
cu care m-am imprietenit si pe care le-am prezentat la Vocea Americii: Alexandru 
Mosanu, Gheorghe Ghimpu, Nicolae Dabija, Vasile Soimaru, Grigore Vieru, poetul 
care mi-a dedicat o poezie, Ilie Ilascu, si dece nu, lurie Rosca, cel care ne-a 
dezamagit. 

In incheiere stimati cititori, recomand fara rezerve cartea Ostatic in Propria 
Tara. Cu atat mai mult cu cat autorul are talent de povestitor, disciplina de 
matematician, si inclinatii de documentarist. Limbajul sau este bogat si modern, 
stilul cartii este cursiv, si organizarea ei o face usor de lecturat. Miezul descrierilor 
este insa cutremurator. Nu mi-am putut imagina rautatea diabolica cu care rusii 
continua sa-i persecute pe romanii autohtoni din Transnistria pentru ca acestia sa 
renunte la identitate lor etnica. Dar nu mi-am imaginat nici darzenia cu care 


fratele lon si profesorii scolii impreuna cu elevii si parintii acesora isi apara dreptul 
de a fi romani. lon lovcev s-a retras anul acesta de la directia liceului, dar ctitoria 
lui a ramas la datorie iar el isi continua misiunea de roman. 

Prof. Dr. Nicholas Dima, USA, 30 lulie 2022 


